stanford-oval/wikipedia huggingface dataset:
אימפרומפטו מס' 1 (שופן)
הערות שוליים

1 2  Pavel Szabo, Impromptu No. 1 in A-flat major, Op. 29 - Frederic Chopin, Pianio.blog (באנגלית)
↑  Department of Music Education, Faculty of Education, Erzincan Binali Yıldırım University, Erzincan, Türkiye. Email: lunlu@erzincan.edu.tr., Levent Ünlü, Ayşegül Dinç, Department of Music Education, Faculty of Education, Erzincan Binali Yıldırım University, Erzincan, Türkiye. Email: adinc@erzincan.edu.tr., An Analysis of F. Chopin’s Music Language in Terms of Melody, Harmony and Rhythm, Studia Universitatis Babeş-Bolyai Musica 69, 2024-06-30, עמ' 165–179 doi: 10.24193/subbmusica.2024.1.12
1 2 3  James Huneker, VIII - Impromptus and Valses, Chopin - The Man and His Music, New York: Charles Scribner's Sons, 1905, עמ' 238-239
↑  XVIII Chopin Competition, chopin2020.pl
↑  Keith Anderson, About This Recording - Fryderyk Chopin,  Impromptus Nos. 1–3 • Fantaisie-Impromptu, Op. 66 • Allegro de concert, Op. 46 • Scherzos Nos. 1–4, www.naxos.com
↑  Aesthetic Satires Gallery2-Un Impromptu de Chopin | Art and Music in Britain: Four Encounters, artandmusic.yale.edu
↑  Victoria C Roskams, An ‘Incongruous Bill of Fare’: Musical Canons and Copies in George Du Maurier’s Trilby, The Cambridge Quarterly 52, 2023-03-01, עמ' 1–17 doi: 10.1093/camqtly/bfac035
| --- | --- |
בקרת זהויות :  LCCN: no97074810  MusicBrainz work: 108abf05-3efb-313c-8fa8-3c3e5d8493e7  VIAF: 178023665   WorldCat (עם VIAF): 178023665
את הינך כרם

את הינך כרם (בגאורגית: შენ ხარ ვენახი, שֶן חַר וֶנאחי) הוא פיוט גאורגי מימי הביניים שנכתב על ידי דמטרה הראשון, מלך הממלכה הגאורגית המאוחדת (1093-1156), והיה ההמנון של הממלכה הגאורגית המאוחדת. הפיוט הוקדש לגאורגיה, לפטרונית של הבתולה מרים ותפילת הלל למרים בידי הכנסייה הגאורגית האורתודוקסית-אפוסטלית.
הפיוט בוצע בעיקר על ידי מקהלה ללא כלי נגינה קלאסיים וללא המאפיין הקלאסי של מוזיקת המקהלה הגאורגית. מבחינת הקומפוזיציה מאופיין הפיוט כפוליפונית מאוד ובעלת דמיון לרנסאנס הגאורגי המסורתי מסוף ימי הביניים.
הפיוט את הינך בכרם

| 0 | 1 | 2 |
| --- | --- | --- |
|  בגאורגית: შენ ხარ ვენახი, ახლად აყვავებული, ნორჩი კეთილი, ედემს შინა ნერგული, (ალვა სუნელი, სამოთხეს ამოსული,) (ღმერთმან შეგამკო ვერვინა გჯობს ქებული,) და თავით თვისით მზე ხარ და გაბრწყინვებული. |  תעתיק: שֶן חַר וֶנַחי, אחלַד אקווַאבֶבּוּלי, מוֹרצ'י קֶתילי, אֶדֶנס שינה נֵרגוּלִי, (אלווא סוּנֵלִי, סַאמאוֹתחֵס אַמוֹסוּלי,) (ר'מֵרתמַן שֵׁגַאמקוֹ, וֶרוִינָה גְג'וֹבּס כֵּבּוּלִי,) דַא תַאווִית מְזֶה חַאר דַא גַאבּרצקִינבֵבּוּלִי. |  תרגום לעברית: את הינך בכרם, מלבלבת מחדש. עדינה ויפהפייה, נטועה בגן עדן, (אלווי מבושם מגן עדן,) (אלוהים קישט אותך, איש לא ראוי להילולים כמוך,) ובעצמך כמו שמש בוהקת. |
אל הלב

| --- | --- |
לוגו העמותה
 מדינה:  ישראל ישראל
 משרד ראשי:  ירושלים, ישראל
 מטה הארגון:  ירושלים 
 מייסדים:  יהודית זיכלין-סידיקמן
 מנכ"ל:  עדי וימר
 עובדים:  39 (2018)
 תקופת הפעילות:  2003–הווה (כ־22 שנים)
 פרסים והוקרה:  תו תקן "מידות" (2015)
 elhalev.org
 
אל הלב היא עמותה ישראלית הפועלת למען מניעת אלימות מינית, רגשית ופיזית באמצעות תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון העצמי, לגילוי החוסן האישי, למימוש חופש הבחירה, לניהול עימותים ולהתמודדות עם מגוון מצבי סיכון.
העמותה פועלת על ידי הקניית מיומנויות בטיחות אישית והגנה עצמית מעצימה לילדים, בני נוער, צעירים, נשים ומבוגרים, קשישים ואנשים בעלי צרכים מיוחדים, תוך שאיפה למניעת אלימות לסוגיה וצמצום השלכותיה, בקרב כל מגזרי החברה ובפריסה ארצית, לרבות הפריפריה החברתית-גאוגרפית, כמובילת התנועה העולמית להגנה עצמית מעצימה בישראל.
בית אל הלב מהווה מרכז מבקרים ליחידים, קבוצות וצוותים חינוכיים – טיפוליים מכל רחבי הארץ, המתארחים בו לימי עיון, גיבוש וכיף, סדנאות, השתלמויות מקצועיות, קורסים או ביקור כחלק ממסע בת מצווה או טיול קבוצתי בירושלים.
פרסים

בספטמבר 2015 זכתה "אל הלב" לתו התקן של "מידות" המעיד על היותה עמותה המחוללת השפעה ושינוי משמעותיים בחיי מוטביה, בהתאם למטרות שהציבה לעצמה, תוך מיצוי מיטבי של משאבים.
ב-3 בינואר 2019, נשיא המדינה ראובן (רובי) ריבלין ערך אירוע לציון המאבק באלימות כלפי נשים, בשיתוף המשרד לשוויון חברתי ובראשות השרה גילה גמליאל. האירוע התקיים בבית הנשיא. באירוע העניקה השרה גמליאל אותות למצטיינים במאבק זה בהם יהודית זיכלין סידיקמן מנכ"לית עמותת "אל הלב", עמותה המפעילה מגוון תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון.
בספטמבר 2019 קיבלה ״אל הלב״ מעמד מייעץ למועצה הכלכלית-חברתית של האו״ם.
לקריאה נוספת

וונדי ס. דוויד, טרייסי ל. סימפסון ואן ג'. קוטון, Taking Charge: A Pilot Curriculum of Self-Defense and Personal Safety, Training for Female Veterans With PTSD Because of Military Sexual Trauma, אוניברסיטת וושינגטון, אפריל 2006 (באנגלית)
הערות שוליים

↑  אל הלב, באתר מידות
↑  נשיא המדינה העניק אותות לפעילים המצטיינים במאבק בלימות כלפי נשים, באתר טיפ, 3 בינואר 2019
↑  10 ארגונים שנבחרו לייעץ לאו"ם בעניינים כלכליים חברתיים
| --- | --- |
בקרת זהויות :  NLI: 987007574020705171
בראם כהן

| --- | --- |

 לידה:  12 באוקטובר 1975 (בן 49) ניו יורק, ארצות הברית 
 ענף מדעי:  הנדסת תוכנה 
 מקום מגורים:  אזור מפרץ סן פרנסיסקו 
 מקום לימודים:  אוניברסיטת מדינת ניו יורק בבאפלו  תיכון סטאיווסנט 
 bramcohen.com
 
בראם כהן (באנגלית: Bram Cohen; נולד ב-12 באוקטובר 1975), הוא מתכנת מחשבים יהודי-אמריקאי, הידוע בעיקר כמפתח רשת שיתוף הקבצים ביטורנט. הוא גם אחד ממייסדי קודזון, מארגן את מפגשי ההאקרים של סן פרנסיסקו, ואחד ממחברי קודוויל.
כהן מגדיר את עצמו כבעל תסמונת אספרגר. הוא אומר שהתסמונת מעניקה לו יכולת ריכוז מצוינת, אבל מקשה עליו לתקשר עם זולתו.
כהן גר כיום בסן פרנסיסקו, עם אשתו ג'נה ועם ילדיו.
קניבליזם (ביולוגיה)

נקבת עכביש ממשפחת הנפיליים טורפת את בן זוגה
עקרב Mesobuthus gibbosus טורף עקרב אחר.
זחלי מושית טורפים זחלים וגלמים של בני מינם
קניבליזם בין ראשני הסלמנדרה המצויה
צפרדע אגם אוכלת צפרדע אחרת
קניבליזם זוויגי: נקבת גמל שלמה טורפת את בן זוגה תוך כדי הזדווגות
בביולוגיה, קניבליזם (Cannibalism) הוא תופעה בה פרטים הורגים וטורפים פרטים אחרים בני מינם. קניבליזם בין בעלי חיים נפוץ במינים רבים. בעבר נהוג היה לחשוב שקניבליזם הוא נדיר בטבע (למעט במיני דגים מסוימים), ושהתופעה מתפתחת רק במצבים קיצוניים כגון שבי או מחסור חמור במזון. כיום מכירים בכך שהתופעה נפוצה, ובמינים רבים נבררה כחלק בלתי נפרד ממחזורי חייהם. לעיתים קניבליזם חשוב לשם הישרדותן של קבוצות פרטים ואף של אוכלוסיות, אם כי השפעתה של התנהגות זאת על אוכלוסיות וחברות אקולוגיות היא מורכבת.
ההגדרה הביולוגית הרווחת לקניבליזם כוללת, כאמור: א. הרג של פרט על ידי בן מינו, ב. טריפה של הקורבן. בנוסף, קניבליזם מאופיין לרוב בשתי תכונות נפוצות: קניבלים נוטים להיות גדולים יותר מקורבנותיהם, וקיימת תחרות על משאבי מזון משותפים בין הקניבלים לקורבנותיהם הפוטנציאליים, כך שפעולת הקניבליזם עשויה להנמיך את עוצמת התחרות באוכלוסייה.
קיימות גם תופעות של הרג פרטים בני אותו המין ללא אכילתם (לדוגמה קטל צאצאים, infanticide, קטל אחאים, siblicide), וכן תופעות של אכילת פרטים בני אותו המין לאחר שמתו מסיבות אחרות (necrophagy). אולם תופעות אלה לרוב נחשבות שונות מהותית מקניבליזם, מפני שהגורמים לאבולוציה שלהן וכן ההשפעות שלהן על תהליכים ברמת האוכלוסייה שונים מאלה של קניבליזם.
האבולוציה של קניבליזם

הגורמים האבולוציוניים להופעת קניבליזם בחלק מהמינים, אך לא באחרים, ולצורותיו, הם נושא המצוי במחקר עכשווי נרחב באקולוגיה התנהגותית ואבולוציונית, שהחל לצבור תאוצה בתחילת שנות השמונים של המאה ה-20. הגורמים העיקריים נחלקים על פי השפעתם החיובית או השלילית על שרידותו של הפרט הקניבל ועל הצלחת הרבייה שלו.
האבולוציה של קניבליזם > יתרונות של קניבליזם

הערך התזונתי של קניבליזם הוא יתרונו המיידי. קיימת סברה שיחסי הכמויות של הערכים התזונתיים (סוכרים, שומנים, חומצות אמינו וכו') המרכיבים את גופו של בעל חיים תואמים בצורה הטובה ביותר לצרכיהם התזונתיים של פרטים אחרים בני אותו המין, מפני שהם בנויים באופן דומה. כמו כן, מינים רבים טורפים רק יצורים הקטנים מהם בהרבה, וטריפת פרט מאותו המין מספקת כמות מזון גבוהה במיוחד באירוע ציד מוצלח אחד.
דילול האוכלוסייה: קניבליזם מעניק יתרון של דילול מקומי של אוכלוסיית המין ובכך להפחתת התחרות על משאבים משותפים. במילים אחרות, קניבליזם הוא פעולה שמרחיקה מתחרים, בניגוד לטריפה רגילה שלאחריה מספר המתחרים נותר קבוע, אך כמות הטרף הזמין קטנה. יתרון זה הוא עקיף, ומהפחתת התחרות נהנים כלל הפרטים באוכלוסייה, בניגוד לערך התזונתי הגלום בקורבן ממנו לרוב נהנה הקניבל בלבד.
תחרות הפרעה: באוכלוסיות מרובות גודלי גוף (המכילות פרטים בגודלי גוף שונים, לדוגמה כתוצאה מהבדלי גילאים) קניבליזם מתבצע באופן טיפוסי מצד הפרטים הגדולים הטורפים פרטים קטנים מהם. מפחד הקניבליזם, הפרטים הקטנים נוטים להידחק מבתי גידול איכותיים, או נוטים להפחית את פעילותם ובכך לצרוך פחות מזון. גורמים אלה מעניקים יתרון תחרותי נוסף לקניבל.
הפחתת הסיכון לקניבליזם: עבור הקניבל הסיכוי שהוא עצמו ייפול קורבן לקניבליזם עשוי לפחות. יתרון זה נובע מהעובדה שבעצם הפעולה, הקניבל מרחיק מהאוכלוסייה פרט שעשוי היה לתקוף אותו בהמשך. כמו כן, באוכלוסיות מרובות גודלי גוף, במידה וקניבליזם מספק לקניבל כמות מזון רבה ומאפשר לו לגדול מהר יותר, הסיכוי שלו להצליח בהתקפות קניבליסטיות עתידיות גדל, והסיכוי לטרוף אותו קטן. זוהי דוגמה להתנהגות בעלת משוב חיובי, שנוטה לייצר אוכלוסיות מקוטבות (כלומר, פרטים גדולים גדלים בקצב הולך וגדל, ואילו סיכוייהם של פרטים קטנים לגדול הולכים וקטנים).
האבולוציה של קניבליזם > חסרונות של קניבליזם

סכנת היפגעות: פרטים בני אותו המין יכולים להיות בגדלים דומים, ומצוידים במבנה גוף דומה. לכן, במהלך המאבק בין הקניבל לקורבן הפוטנציאלי, הקניבל עלול להיפגע ואפילו להיטרף בעצמו. במינים קניבליסטים, סיכון זה לרוב זניח הודות לכך שקניבלים בדרך כלל תוקפים פרטים קטנים מהם בהרבה (לדוגמה, ראשני הסלמנדרה המצויה), או המצויים בשלבי חיים חסרי הגנה (לדוגמה, הזחלים והבוגרים של חיפושית הקמח טורפים ביצים וגלמים בני מינם).
סכנת טריפת שארים: במקרים רבים, קניבלים עלולים לטרוף בהסתברות גבוהה את קרובי משפחתם. על-פי תאוריית ברירת השארים, הדבר יכול להגביל ואף למנוע את האבולוציה של קניבליזם, מפני שפרטים שנושאים מטען גנטי (גנוטיפ) הגורם לקניבליזם ידוללו על ידי עצמם. תהליך זה צפוי להיות בולט כאשר קבוצות של קרובי משפחה מוגבלים לשטח קטן. במינים קניבליסטים רבים נבררו תכונות שונות המפחיתות את הסכנה הזאת, כגון היכולת לזהות שארים ולהימנע מקניבליזם כלפיהם.
סכנת הידבקות במחלות: קיים סיכון הידבקות בכל מקרה של טריפה של בעל חיים החולה במחלה זיהומית או סובל מטפיל. כאשר הטרף החולה והטורף הם בני אותו המין הסיכון גדול יותר, מכיוון ששניהם פגיעים באותה מידה לטפיל. בהרבה מקרים, פרטים חולים הם גם איטיים יותר בתנועתם, חלשים ומתקשים להגן על עצמם, ובכך הסיכוי שלהם ליפול קורבן לקניבליזם גדל.
קשיים ברבייה: הרבה מיני עכבישים וחרקים קניבלים מתקשים להגיע לרבייה עקב כך שהנקבה עלולה לטרוף את הזכר טרם ההזדווגות או שהוא יברח לפני הסיום. הדבר עלול לגרום למיעוט צאצאים עקב חוסר הזדווגויות.
מודל אקולוגי תאורטי

מודל אקולוגי בסיסי של הדינמיקה של אוכלוסייה שצמיחתה מוגבלת על ידי קניבליזם בלבד, נתון על ידי המשוואה:
{\frac {dN}{dt}}=rN-(1-c)aN^{2}
המודל מציג אוכלוסייה בגודל N, בעלת קצב גדילה בסיסי r, וקצב קניבליזם a. הרכיב של המשוואה שמתאר קניבליזם תלוי ב- N^{2} מפני שהתהליך תלוי במפגש בין שני פרטים. בכל אירוע קניבליזם, האנרגיה שהפיק הקניבל מטריפת הקורבן מתורגמת לעלייה בפוריותו הממוצעת בהתאם לפרמטר c. מכיוון שמעבר האנרגיה בטריפה אינו מושלם, הפרמטר c יכול לקבל ערכים גדולים מ-0 אך קטנים מ-1. לכן, קניבליזם במודל זה הוא גורם המגביל את גודל האוכלוסייה. אוכלוסייה היפותטית כזאת תגיע לשיווי משקל יציב בגודל
N^{*}={\frac {r}{(1-c)a}}
מכאן ניתן לראות שקניבליזם (a) גבוה מקטין את גודל האוכלוסייה בשיווי-משקל,  N^{*}.
דוגמאות

ראשנים של הסלמנדרה המצויה נוטים לטרוף ראשנים קטנים מהם, ולפעמים אף בגודל דומה. לעיתים התנהגות זאת מאפשרת לפרטים ספורים לשרוד בבריכות עונתיות קטנות, שמצאי המזון בהן מועט ונדרש קצב התפתחות מהיר של הראשנים. היעדר קניבליזם עלול לגרום לתמותה של כל אוכלוסיית הראשנים בבריכות כאלה, כאשר הן מתייבשות לבסוף.
נקבת עכביש האלמנה השחורה, וכן נקבת גמל השלמה טורפות לעיתים את הזכר לאחר ההזדווגות. קניבליזם מסוג זה נקרא "קניבליזם זוויגי" (Sexual cannibalism).
בשימפנזה ובאריות הבוגרים עלולים להרוג ולטרוף גורים שאינם קרובי משפחתם.
במיני דגים מסוימים, כולל עמלצאים, ובחלק ממיני הסלמנדרות, ידוע על קניבליזם תוך-רחמי (Intrauterine cannibalism), שבו עוברים עשויים לטרוף זה את זה בטרם נולדו.
אצל רוב העקרבים יש קניבליזם והבוגרים יכולים לאכול אפילו את צאצאיהם.
בעכביש Amaurobius ferox האם מעודדת את צאצאיה לטרוף אותה.
ראו גם

קניבליזם – ביטוי התופעה בקרב בני אדם
| אקולוגיה |
| --- | --- | --- |
| תת-תחומים | אקולוגיה התנהגותית |  |
| רמות ארגון | אורגניזם • אוכלוסייה • חברה • מערכת אקולוגית • ביומה • ביוספירה • פרט |  |
| יחסי גומלין | טריפה • תחרות • קניבליזם • הדדיות • טפילות • פרזיטואידיות |  |
| תהליכים | אבולוציה • סוקצסיה • הכחדה • גמישות פנוטיפית • פירוק |  |
| מושגי יסוד | כושר נשיאה • גומחה אקולוגית • בית גידול • גורם מגביל • מגוון ביולוגי • מארג מזון • מין פולש • גילדה • מין מהנדס סביבה • אקולוגיה - מונחים |  |
פורטל ביולוגיה
מארק וורן

| --- | --- |

 לידה:  20 במרץ 1967 (בן 57) נורת'האמפטון, הממלכה המאוחדת 
 שם במה:  Marc Warren 
 שם לידה:  Marc Stephens 
 מדינה:  הממלכה המאוחדת 
 תקופת הפעילות:  מ-1989 
 מקום לימודים:  Kingsthorpe College 
 פרופיל ב-IMDb
 
מארק וורן (באנגלית: Marc Warren; נולד ב-20 במרץ 1967) הוא שחקן אנגלי. הוא מוכר מתפקידיו בטלוויזיה הבריטית בהם אלברט בליית' ב"אחים לנשק", דני בלו בסדרה "הנוכלים", דאגי ריימונד בסדרה המשטרתית "The Vice", דומיניק פוי בסדרה "שם המשחק", ריק בסדרת הדרמה "כלבים משוגעים", הרוזן דה רושפור בסדרה "המוסקטרים" והג'נטלמן במיני-סדרה "Jonathan Strange & Mr Norrell".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Boston Kickout | רוברט |  |
| 1996 | ניצוצות | Shine | ריי |  |
| 1996 |  | Hidden in Silence | לוביק |  |
| 1997 |  | Bring Me the Head of Mavis Davis | קלינט |  |
| 1998 | מכורה לפשע | B. Monkey | טרנס |  |
| 1998 | מבעד למראה ומה אליס מצאה שם | Alice Through the Looking Glass | טווידלדי |  |
| 1998 | פרא של אבא | Dad Savage | ויק |  |
| 2000 |  | Free Spirits | קוקהד |  |
| 2002 |  | Al's Lads | ג'ימי |  |
| 2002 |  | No Night Is Too Long | ד"ר איוו סטדמן |  |
| 2002 |  | Revengers Tragedy | סופרוואקו |  |
| 2003 |  | The Principles of Lust | בילי |  |
| 2003 | שירו של ראגי בוי | Song for a Raggy Boy | האח מאק |  |
| 2005 | בלי חוקים | Green Street | סטיב דאנהם |  |
| 2005 |  | Hellraiser: Deader | ג'ואי |  |
| 2006 |  | Terry Pratchett's Hogfather | מר טיטיים |  |
| 2006 | משחק אותה קובריק | Colour Me Kubrick | האד |  |
| 2006 |  | Land of the Blind | פול |  |
| 2006 |  | The Lives of Saints | האב דניאל |  |
| 2008 |  | Intercom | סיימון | סרט קצר |
| 2008 | מבוקש | Wanted |  |  |
| 2010 |  | Do Elephants Pray? | מאריין |  |
| 2012 | ביל הפראי | Wild Bill | האב |  |
הערות שוליים

1 2 3 4  Marc Warren at the Internet Movie Database
↑  BBC Press Office
↑  Profile, Guardian.co.uk, 5 May 2010; accessed 30 November 2015.
↑  Mike Hale. "'The Good Wife' multitasks", The New York Times, 4 October 2012.
| --- | --- |
בקרת זהויות :  NLI: 987007330134105171  BnF: cb15747186d (data)  GND: 1175161071  ISNI: 0000 0001 1450 7767  LCCN: no2007015408  NKC: xx0079991  SUDOC: 132284391  VIAF: 85827619   WorldCat (עם VIAF): 85827619
אחריות משפטית

אחריות משפטית היא אחריות שמקורה בחיוב בחוק או בחוזה. אחריות משפטית מתקיימת במשפט פלילי ובמשפט אזרחי.
לקיומה של אחריות משפטית נדרשים שלושה רכיבים:
קיום של נורמה, שנקבעה בחוק או בחוזה
קביעה שהנורמה הופרה
הטלת סנקציה על המפר.
במשפט פלילי

במשפט הפלילי, חוק העונשין קובע נורמות רבות בדרך של קביעת העונש המוטל על המפר. דוגמה: סעיף 384 לחוק קובע "הגונב, דינו – מאסר שלוש שנים", כלומר קובע את הנורמה האוסרת גניבה ואת העונש על הפרתה - מאסר שלוש שנים. בחוקים אחרים נקבעת הנורמה באופן מפורש, ובנפרד נקבע העונש על הפרתה. דוגמה: סעיף 2 לחוק שוויון ההזדמנויות בעבודה קובע במפורש את הנורמה: "לא יפלה מעסיק בין עובדיו או בין דורשי עבודה", וסעיף 15 קובע את העונש על הפרת הנורמה. לעיתים נקבעת בחוק נורמה בלי שנקבע עונש על הפרתה. חוק כזה קרוי "חוק בלתי מושלם" (בלטינית: lex imperfecta), אך שופט בית המשפט העליון, משה זילברג העיר על כך: "גם חוק בלתי־מושלם — חוק הוא, והאזרח חייב שלא לעבור עליו."
הקביעה שבמקרה מסוים הופרה נורמה היא בסמכותו הבלעדית של בית המשפט. בדרך כלל על התביעה במשפט פלילי להוכיח את אשמתו של הנאשם, אך בחוקים אחדים נקבעה אחריות קפידה, שבה, לאחר שהוכח כי התקיים היסוד העובדתי, כלומר הוכח שהאדם ביצע את המעשה המהווה עבירה, חזקה עליו שעבר עבירה פלילית, והתביעה אינה צריכה להוכיח כי היה מודע לקיום נסיבות העבירה או כי התרשל במעשיו. נטל ההוכחה עובר אל הנאשם, הנדרש להוכיח שלא נהג ברשלנות, ואם יוכיח כי לא נהג במחשבה פלילית או ברשלנות ועשה כל שניתן למנוע את העבירה, לא ניתן יהיה להטיל עליו אחריות לעבירה.
במשפט אזרחי

חוק החוזים (חלק כללי) קובע את דרכי קביעת הנורמות בחוזה ואת הסנקציה שתוטל על המפר אותן, וחוק החוזים (תרופות בשל הפרת חוזה) קובע את הסעדים למי שנפגע מההפרה. קביעה שנורמה שנקבעה בחוזה הופרה נתונה לבית המשפט, אך גם לדרכים נוספות בהסכמת הצדדים (מראש או בדיעבד), כגון בוררות וגישור. דוגמה: בחוזה לרכישת דירה נקבעים לוחות הזמנים לתשלומים בגין הרכישה ולמסירת הדירה לקונה, ומפורטות הסנקציות על מי שמפר לוחות זמנים אלה.
חלק ג' של פקודת הנזיקין קובע שורה של עוולות, בהן עוולת הרשלנות ואת עוולת הפרת חובה חקוקה כעוולות מסגרת, שהאחראי להן יחויב במתן פיצוי לניזוק. עוולה נזיקית מורכבת בדרך כלל משלושה יסודות: אשם, נזק וקשר סיבתי עובדתי ומשפטי. דיני הנזיקין עוסקים בתחומים אחדים של אחריות:
אחריות שילוחית ואחריות מעביד – אחריות שחלה על אדם בשל פעולה שביצע אחר מטעמו.
אחריות משתף ומשדל – אחריות שחלה על אדם בשל זיקה למעשה שביצע אחר.
אחריות רשויות ציבור ועובדי מדינה – אחריות הגופים הציבוריים בנזיקין, לה קיימות מגבלות ייחודיות.
אחריות מעסיק קבלן (בעל חוזה) – אחריות של אדם על מעשים שביצע מי מטעמו באופן עצמאי, ושאין ביניהם יחסי עובד-מעביד או שולח-שליח.
אחריות (מוצרים) – התחייבות של יצרן שהמוצר אותו הוא מוכר יפעל כראוי זמן מסוים, ואם לא, יתוקן או יוחלף בחדש.
סעיף 1 לחוק עשיית עושר ולא במשפט קובע "מי שקיבל שלא על פי זכות שבדין נכס, שירות או טובת הנאה אחרת (להלן – הזוכה) שבאו לו מאדם אחר (להלן – המזכה), חייב להשיב למזכה את הזכייה, ואם השבה בעין בלתי אפשרית או בלתי סבירה – לשלם לו את שוויה."
ראו גם

אחריות ציבורית
הערות שוליים

↑  בג״צ 80/63 שניצה גורפינקל וירחמיאל חקלאי נגד שר־הפנים, ניתן ב-9 באוקטובר 1963
| --- | --- |
בקרת זהויות :  NLI: 987007565690205171  BnF: cb13318719k (data)  GND: 4022898-8  LCCN: sh85076398  NDL: 00570572  NKC: ph137272
Desire, I Want to Turn Into You

Desire, I Want to Turn Into You (בעברית: "תשוקה, אני רוצה להפוך אלייך") הוא אלבום האולפן הרביעי של הזמרת-יוצרת האמריקאית קרוליין פולצ'ק, והשני שיצא תחת שמה הפרטי. האלבום יצא לאור ב-14 בפברואר 2023, על ידי חברות התקליטים סוני מיוזיק, The Orchard ותחת הלייבל של פולצ'ק Perpetual Novice.
הוצאה לאור

Desire, I Want to Turn Into You הוכרז על ידי פולצ'ק בדצמבר 2022.  בטקס פרסי גראמי ה-66 שנערך ב-4 בפברואר 2024 רמזה פולצ'ק כי היא תשחרר משהו ביום האהבה, שזה יום השנה הראשון של האלבום.  שלושה ימים לאחר מכן הוכרז על הוצאה מחדש של האלבום, במהדורת Everasking.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 8.5/10
Metacritic: 94/100
ציוני ביקורות
מקור: ציון
Allmusic: 
Clash: 9/10
DIY: 
Exclaim!: 9/10
NME: 
The Line of Best Fit: 9/10
NME: 
Paste: 9.2/10
פיצ'פורק: 8.7/10
PopMatters: 10/10
רולינג סטונס:
ביקורות > רשימת סיכום שנה

| ארגון | רשימה | מיקום | מקור |
| --- | --- | --- | --- |
| AllMusic | האלבומים הטובים ביותר לשנת 2023 | נכלל |  |
| האטלנטיק | 10 האלבומים הטובים ביותר לשנת 2023 | 3 |  |
| Beats Per Minute | 50 האלבומים הטובים ביותר של שנת 2023 | 3 |  |
| בילבורד | 50 האלבומים הטובים ביותר של שנת 2023 | 26 |  |
| הבוסטון גלוב | 50 האלבומים הטובים ביותר של שנת 2023 | נכלל |  |
| British GQ | האלבומים הטובים ביותר לשנת 2023 | נכלל |  |
| BrooklynVegan | 55 האלבומים הטובים ביותר של שנת 2023 | 6 |  |
| Consequence | 50 האלבומים הטובים ביותר של שנת 2023 | 5 |  |
| Crack | 50 האלבומים הטובים ביותר של שנת 2023 | 5 |  |
| DIY | האלבומים של שנת 2023 | 1 |  |
| Exclaim! | 50 האלבומים הכי טובים של שנת 2023 | 1 |  |
| The Fader | 50 האלבומים הכי טובים של שנת 2023 | 17 |  |
| God Is in the TV | האלבומים הכי טובים של שנת 2023 | 2 |  |
| Gorilla vs. Bear | האלבומים הכי טובים של שנת 2023 | 43 |  |
| הגרדיאן | 50 האלבומים הטובים ביותר של שנת 2023 | 3 |  |
| אינדפנדנט | 30 האלבומים הכי טובים של שנת 2023 | 7 |  |
| The Line of Best Fit | 50 האלבומים הכי טובים של שנת 2023 | 38 |  |
| Magnet | 25 האלבומים הכי טובים של שנת 2023 | 5 |  |
| הניו יורק טיימס | האלבומים הכי טובים של שנת 2023 | 2 |  |
| NME | 50 האלבומים הטובים ביותר של שנת 2023 | 6 |  |
| Paste | 50 האלבומים הטובים ביותר של שנת 2023 | 4 |  |
| פיצ'פורק | 50 האלבומים הכי טובים של שנת 2023 | 2 |  |
| PopMatters | 80 האלבומים הכי טובים של שנת 2023 | 4 |  |
| Resident Advisor | האלבומים הכי טובים של שנת 2023 | נכלל |  |
| The Ringer | 27 האלבומים הכי טובים של שנת 2023 | 5 |  |
| רולינג סטון | 100 האלבומים הכי טובים של שנת 2023 | 28 |  |
| The Skinny | האלבומים הכי טובים של Skinny לשנת 2023 | 2 |  |
| סלנט | 50 האלבומים הכי טובים של שנת 2023 | 5 |  |
| Stereogum | 50 האלבומים הכי טובים של שנת 2023 | 11 |  |
| Time Out | 30 האלבומים הכי טובים של שנת 2023 | 7 |  |
| Under the Radar | 100 האלבומים הכי טובים של שנת 2023 | 3 |  |
| Uproxx | האלבומים הכי טובים של שנת 2023 | נכלל |  |
| ווג | האלבומים הכי טובים של שנת 2023 | נכלל |  |
רשימת רצועות

| Desire, I Want to Turn Into You - המהדורה הסטנדרטית> מס' | Desire, I Want to Turn Into You - המהדורה הסטנדרטית> שם | Desire, I Want to Turn Into You - המהדורה הסטנדרטית> משך | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  | Desire, I Want to Turn Into You - המהדורה הסטנדרטית>  |
| --- | --- | --- | --- | --- | --- | --- | --- | --- | --- |
| 1. | Welcome to My Island  | 3:53 |  |  |  |  |  |  |  |
| 2. | Pretty in Possible  | 3:36 |  |  |  |  |  |  |  |
| 3. | Bunny is a Rider  | 3:17 |  |  |  |  |  |  |  |
| 4. | Sunset  | 2:43 |  |  |  |  |  |  |  |
| 5. | Crude Drawing of an Angel  | 3:28 |  |  |  |  |  |  |  |
| 6. | I Believe  | 4:07 |  |  |  |  |  |  |  |
| 7. | Fly to You (בשיתוף עם גריימס ודיידו)   | 4:05 |  |  |  |  |  |  |  |
| 8. | Blood and Butter  | 4:28 |  |  |  |  |  |  |  |
| 9. | Hopedrunk Everasking  | 3:19 |  |  |  |  |  |  |  |
| 10. | Butterfly Net  | 4:36 |  |  |  |  |  |  |  |
| 11. | Smoke  | 2:57 |  |  |  |  |  |  |  |
| 12. | Billions  | 4:56 |  |  |  |  |  |  |  |
| משך כולל: | משך כולל: | 45:24 |  |  |  |  |  |  |  |
| Desire, I Want to Turn Into You - מהדורת Everasking> מס' | Desire, I Want to Turn Into You - מהדורת Everasking> שם | Desire, I Want to Turn Into You - מהדורת Everasking> משך | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  | Desire, I Want to Turn Into You - מהדורת Everasking>  |
| --- | --- | --- | --- | --- | --- | --- | --- | --- | --- |
| 13. | Dang  | 2:44 |  |  |  |  |  |  |  |
| 14. | Spring Is Coming With a Strawberry in the Mouth  | 3:53 |  |  |  |  |  |  |  |
| 15. | Butterfly Net (בהשתתפות וייס בלאד)   | 5:33 |  |  |  |  |  |  |  |
| 16. | Meanwhile  | 1:28 |  |  |  |  |  |  |  |
| 17. | Coma  | 5:44 |  |  |  |  |  |  |  |
| 18. | Gambler's Prayer  | 3:47 |  |  |  |  |  |  |  |
| 19. | Long Road Home (בהשתתפות Oneohtrix Point Never)   | 3:44 |  |  |  |  |  |  |  |
| 20. | I Believe (גרסה אקוסטית)   | 4:35 |  |  |  |  |  |  |  |
| משך כולל: | משך כולל: | 76:44 |  |  |  |  |  |  |  |